'Terreur-tweeling' skuldig bevind en gevonnis | Maroela Media
'Terreur-tweeling' skuldig bevind en gevonnis
Tweelingbroers van Johannesburg is vroeër vandeesweek aan terreur skuldig bevind en gevonnis, meer as vyf en 'n half jaar ná hul inhegtenisneming.
Tony-Lee en Brandon-Lee Thulsie (28) is Maandag in die hooggeregshof in Johannesburg gevonnis oor hul planne om die Amerikaanse ambassade in Pretoria aan te val en by die Islamitiese Staat (IS) aan te sluit.
Die tweeling is in Julie 2016 in hegtenis geneem en was sedertdien in aanhouding. Die broers het vroeër Maandag skuld beken as deel van 'n pleitooreenkoms met die staat.
Kort daarna is Tony-Lee tot 11 jaar tronkstraf gevonnis terwyl sy broer, Brandon-Lee, tot agt jaar gevonnis is. Hulle het beplan om na Sirië te reis om by die IS aan te sluit, het die hof gehoor.
Tony-Lee het ook erken dat hy 'n terreuraanval in Suid-Afrika beplan het. Aanklaers het gesê aanvalle is ook beplan teen Amerikaanse, Britse, Russiese of Franse diplomate in Pretoria én Joodse instellings.
Die VSA het die broers in 2017 op sy terreur-swartlys gevoeg. Die tweeling se verhoor is verskeie kere uitgestel.
Die klagstaat het getoon dat die tweeling glo by IS wou aansluit en terreurmisdade wou uitvoer met onder meer vuurwapens, plofbare materiaal en selfs gif.
Daar word beweer dat Tony-Lee in Augustus 2015 in 'n reeks boodskappe met Abu Fidaa van die IS gekommunikeer het. Hy is glo tydens die gesprekke beveel om die "beste teikens", wat Amerikaanse, Britse en Franse belange in Suid-Afrika insluit, te kies.
Verskeie liggame ná vloede gevind
Eise dat Mpofu aan RDK onttrek word
Oor ň paar jaar is die twee uit en dan gaan hul volstoom aan met hul bose planne. Is hulle hier gebore? Kan hulle nie gedeporteer word nie?
IS is soos 'n kanker wat die wêreld verteer…
Skandelike kort vonnis. Hulle wou mense doodmaak. Ek wonder of die boeremag lede ook 8 en 11 jaar gaan kry
Die tyd wat hulle in die gevangenis was word afgetrek en hulle sal binnekort vrygelaat word as hulle sou teruggaan, nou my vraag, na als wat hulle erken wat hulle wou doen, wat verskil dit van wat die " boeremag " lede wou doen? Korrigeer my asb as ek verkeerd is.
soos die twee wat by "is" wou aansluit
vraag is: wat het van die "black widow" geword, alles is al lankal te veel stil oor haar, waar bevind sy haar, waar gaan haar volgende slagoffers wees, ens, ens, vrae, vrae ??????